Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta /* COM/2014/0691 final - 2014/0326 (NLE) */





PERUSTELUT 1. EHDOTUKSEN TAUSTA Kroatian tasavallan liittymisasiakirjan[1] mukaan Kroatia liittyy EU:n jäsenvaltioiden tai unionin ennen Kroatian liittymistä yhden tai usean kolmannen maan kanssa tekemiin tai allekirjoittamiin sopimuksiin tekemällä kyseisiin sopimuksiin pöytäkirjat. Komissio valtuutettiin 14. syyskuuta 2012 annetulla neuvoston päätöksellä[2] aloittamaan neuvottelut asiaankuuluvien pöytäkirjojen tekemiseksi asianomaisten kolmansien maiden kanssa. Euroopan yhteisön ja sen jäsenvaltioiden ja Kiinan kansantasavallan hallituksen välinen meriliikennesopimus allekirjoitettiin Brysselissä 6. joulukuuta 2002, tehtiin 28. tammikuuta 2008 annetulla neuvoston päätöksellä ja tuli voimaan 1. maaliskuuta 2008. Komissio on neuvoston 14. syyskuuta 2012 antamien neuvotteluohjeiden mukaisesti ja neuvoston nimittämää erityiskomiteaa kuullen neuvotellut asiaankuuluvan pöytäkirjan. Komissio ja Kiinan edustajat parafoivat pöytäkirjaluonnoksen Pekingissä 20. kesäkuuta 2014. Kiinan kansantasavallan kanssa käytyjen neuvottelujen seurauksena tehdään seuraavat ehdotukset: i) ehdotus neuvoston päätökseksi sopimukseen tehtävän pöytäkirjan (jäljempänä 'pöytäkirja') allekirjoittamisesta ii) ehdotus neuvoston päätökseksi pöytäkirjan tekemisestä; neuvosto antaa päätöksen myöhemmin pöytäkirjan allekirjoittamisen jälkeen. 2. INTRESSITAHOJEN KUULEMINEN JA VAIKUTUSTEN ARVIOINTI Kiinan kansantasavallan kanssa käydyt neuvottelut on saatu onnistuneesti päätökseen parafoimalla pöytäkirja 20. kesäkuuta 2014. 3. EHDOTUKSEN OIKEUDELLISET NÄKÖKOHDAT Pöytäkirjan myötä Kroatian tasavallasta tulee sopimuksen osapuoli, ja siinä tehdään sopimukseen Kroatian tasavallan liittymisestä johtuvat tarvittavat kielelliset mukautukset. Sopimuksen asiasisältöön ei tehdä muutoksia. Komissio pyytää neuvostoa antamaan sille valtuudet allekirjoittaa Euroopan unionin ja sen jäsenvaltioiden puolesta pöytäkirja Euroopan yhteisön ja sen jäsenvaltioiden sekä Kiinan kansantasavallan hallituksen väliseen meriliikennesopimukseen Kroatian tasavallan EU:hun liittymisen huomioon ottamiseksi. Kun pöytäkirja on allekirjoitettu, neuvosto tarkastelee pöytäkirjan tekemistä koskevaa toista ehdotusta, 2014/0326 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa, ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan yhteisön ja sen jäsenvaltioiden sekä Kiinan kansantasavallan hallituksen välinen meriliikennesopimus, jäljempänä 'sopimus', allekirjoitettiin Brysselissä 6 päivänä joulukuuta 2002, tehtiin 28 päivänä tammikuuta 2008[3] ja tuli voimaan 1 päivänä maaliskuuta 2008. (2) Neuvosto valtuutti 14 päivänä syyskuuta 2012 komission neuvottelemaan Kiinan kanssa sopimusta muuttavasta pöytäkirjasta Kroatian tasavallan Euroopan unioniin liittymisen ottamiseksi huomioon. (3) Pöytäkirja parafoitiin Brysselissä 20 päivänä 2014. (4) Pöytäkirja olisi näin ollen allekirjoitettava ennen kuin sen virallista tekemistä varten tarvittavat menettelyt saadaan päätökseen, ON HYVÄKSYNYT TÄMÄN PÄÄTÖKSEN: 1 artikla 1. Hyväksytään Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen ottamiseksi huomioon tehdyn pöytäkirjan allekirjoittaminen Euroopan yhteisön ja sen jäsenvaltioiden puolesta sillä edellytyksellä, että pöytäkirja myöhemmin tehdään. 2. Pöytäkirjan teksti on tämän päätöksen liitteenä. 2 artikla Neuvoston puheenjohtaja nimeää yhden tai useamman henkilön, joka valtuutetaan allekirjoittamaan pöytäkirja Euroopan unionin ja sen jäsenvaltioiden puolesta. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 112, 24.4.2012, s. 21. [2] 13351/12. [3] EUVL L 46, 21.2.2008, s. 23. LIITE PÖYTÄKIRJA EUROOPAN YHTEISÖN JA SEN JÄSENVALTIOIDEN SEKÄ KIINAN KANSANTASAVALLAN HALLITUKSEN VÄLISEN MERILIIKENNESOPIMUKSEN MUUTTAMISESTA asiakirjaan ehdotus neuvoston päätökseksi Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta BELGIAN KUNINGASKUNTA, BULGARIAN TASAVALTA, TŠEKIN TASAVALTA, KROATIAN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARIN TASAVALTA, MALTAN TASAVALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, jäljempänä ’jäsenvaltiot’, joita edustaa Euroopan unionin neuvosto, ja EUROOPAN UNIONI, jäljempänä ’unioni’, joita edustaa Euroopan unionin neuvosto, sekä KIINAN KANSANTASAVALLAN HALLITUS, jotka OTTAVAT HUOMIOON Kroatian tasavallan liittymisen Euroopan unioniin 1 päivänä heinäkuuta 2013, OVAT SOPINEET SEURAAVAA: 1 ARTIKLA Kroatian tasavalta on Euroopan yhteisön ja sen jäsenvaltioiden sekä Kiinan kansantasavallan hallituksen välisen, 6 päivänä joulukuuta 2002 Brysselissä allekirjoitetun ja 1 päivänä maaliskuuta 2008 voimaan tulleen meriliikennesopimuksen, jäljempänä ’sopimus’, osapuoli. 2 ARTIKLA Tähän pöytäkirjaan liitettävä sopimuksen kroatiankielinen teksti on todistusvoimainen samoin edellytyksin kuin sopimuksen 14 artiklan mukaisesti laaditut muut kielitoisinnot. 3 ARTIKLA Osapuolet ilmoittavat toisilleen diplomaattiyhteyksien kautta tämän pöytäkirjan voimaantuloon liittyvien sisäisten hyväksyntämenettelyjen saattamisesta päätökseen. Pöytäkirja tulee voimaan päivänä, jona viimeinen kirjallinen ilmoitus vastaanotetaan. 4 ARTIKLA Tämä pöytäkirja on laadittu xxx päivänä xxxkuuta vuonna 20xx kahtena kappaleena bulgarian englannin, espanjan, hollannin, italian, kreikan, kroatian, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä, ja jokainen teksti on yhtä todistusvoimainen. JÄSENVALTIOIDEN PUOLESTA EUROOPAN UNIONIN PUOLESTA || KIINAN KANSANTASAVALLAN HALLITUKSEN PUOLESTA